Prasasti Ratu Baka 532 ya iku prasasti andhésit sing ditemu ing Situs Ratu Baka, ditulis nganggo aksara Jawa Kuna mawa basa Sangsekerta. Prasasti iki wujud watu pecahan sing lumahé wis gerang, mula akèh pérangan tulisané sing ora bisa kawaca. Prasasti iki disimpen ana ing Balai Pelestarian Cagar Budaya Yogyakarta kanthi régistrasi BG 532. Kaya déné prasasti Ratu Baka 530 lan Ratu Baka 531, prasasti iki dijenengi mawa angka régistrasiné.